De Havilland Giant Moth

de Havilland DH.61 Giant Moth var 1920-tallets største britiskbygde én-motors dobbeltdekker passasjerfly bygget av de Havilland ved Stag Lane Aerodrome i Edgware.

Historie
Som følge av den suksess de Havilland hadde med sin DH.50 i Australia, ble selskapet bedt om å bygge en større erstatning ved å benytte Bristol Jupiter-motorer. Kabinen hadde plass for opp til åtte passajerer med piloten i en åpen sittebrønn bak vingene. Det tok bare ti uker å designe og bygge prototypen, som fløy første gang i desember 1927. Etter testflyvninger i England ble flyet sendt til de Havilland Australia i Melbourne. Det fløy først etter å ha blitt gjenoppbygget etter sjøtransporten i mars 1928. Det ble brukt i rute mellom Adelaide og Broken Hill av MacRobertson Miller Aviation. Prototypen ble opprinnelig benevnt Canberra, som ble brukt som typenavn frem til det ble forandret til Giant Moth.

Ti fly ble bygget (inklusive et i Canada av komponenter). To fly for Canada ble påmontert flottører hos Shorts i Rochester før levering til Western Canada Airlines Ltd.

Brukere
 
  Australia
 Guinea Airways Ltd
 Holden Air Transport Ltd
 MacRobertson Miller Aviation Company Ltd
 QANTAS
 West Australian Airlines Ltd
 Colombia
Avianca
  Canada
 London Air Transport Ltd.
 Ontario Provincial Air Services
 Western Canada Airways Ltd.
  Storbritannia
 Alan Cobham Aviation Ltd.
 Associated Newspapers Ltd.
 Imperial Airways
 National Flying Services Ltd.

Spesifikasjoner

Referanser

Eksterne lenker 
 De Havilland DH61 Giant Moth

De Havilland-luftfartøy
Passasjerfly
Biplan
Enmotors propelldrevne luftfartøy